b'\n_START_ARTICLE_\nNata\n_START_PARAGRAPH_\nNata\xc2\xa0\xe2\x80\x93 \xc5\xbeenklas muzikos garso auk\xc5\xa1\xc4\x8diui ir ritminei vertei \xc5\xbeym\xc4\x97ti. Girdimas muzikinis garsas paprastai vadinamas gaida arba tiesiog muzikiniu garsu. Natos da\xc5\xbeniausiai u\xc5\xbera\xc5\xa1omos penklin\xc4\x97je, re\xc4\x8diau\xc2\xa0\xe2\x80\x93 naudojant keturias nat\xc5\xb3 eilutes (pvz., grigali\xc5\xa1kajame chorale) ar kt. Muzikoje natomis \xc5\xbeymimi tam tikro auk\xc5\xa1\xc4\x8dio (j\xc4\xaf lemia virpesi\xc5\xb3 da\xc5\xbenis da\xc5\xbenis) ir santykin\xc4\x97s trukm\xc4\x97s garsai, kuriems duotami raidiniai, skiemeniniai pavadinimai, arba u\xc5\xbera\xc5\xa1omi grafiniai simboliai, rei\xc5\xa1kiantys nustatyt\xc4\x85 gars\xc4\x85 muzikos notacijoje ir kartais jo trukm\xc4\x99. Taip pat nata gali reik\xc5\xa1ti ir konkret\xc5\xb3 muzikos k\xc5\xabrinio gars\xc4\x85 (bendrasis ir konkretusis natos apibr\xc4\x97\xc5\xbeimas gali b\xc5\xabti naudojami ir drauge). Nata yra garso diskretizacija ir tod\xc4\x97l naudojant natas pasidaro \xc4\xafmanoma muzikin\xc4\x97 analiz\xc4\x97.\n_START_SECTION_\nRaidin\xc4\x97 notacija\n_START_PARAGRAPH_\nRaidin\xc4\x97je notacijoje natos yra \xc5\xbeymimos pirmomis septyniomis lotyni\xc5\xa1kos ab\xc4\x97c\xc4\x97l\xc4\x97s raid\xc4\x97mis: A, B, C, D, E, F, G (garso da\xc5\xbenio did\xc4\x97jimo tvarka). Pavadinimai cikli\xc5\xa1kai kartojasi, tod\xc4\x97l nata po G yra A (oktava auk\xc5\xa1tesn\xc4\x97 u\xc5\xbe pirm\xc4\x85j\xc4\x85 A), ir seka taip kartojasi be galo. Nat\xc5\xb3 pavadinimai yra naudojami kaip garsaeilis arba gama._NEWLINE_Kadangi \xc5\xa1iuolaikin\xc4\x97je Europos muzikoje yra naudojama ne tik septyni diatonin\xc4\x97s, bet ir 12 chromatin\xc4\x97s derm\xc4\x97s gars\xc5\xb3, septyniems pagrindiniams garsams paauk\xc5\xa1tinti arba pa\xc5\xbeeminti yra naudojami alteracijos \xc5\xbeenklai. Du pagrindiniai i\xc5\xa1 j\xc5\xb3 yra diezas (\xc5\xbeymimas #) ir bemolis (\xc5\xbeymimas b), atitinkamai pakeliantis ir suma\xc5\xbeinantis natos reik\xc5\xa1m\xc4\x99 pustoniu. Naudojant \xc5\xa1iuos du \xc5\xbeenklus galima gauti likusias penkias natas, reikalingas u\xc5\xbebaigti chromatinei gamai. \xc5\xbdenklas yra ra\xc5\xa1omas po natos pavadinimo, tad fa\xc2\xa0\xe2\x80\x93 diezas yra \xc5\xbeymimas F#, o lia\xc2\xa0\xe2\x80\x93 bemolis\xc2\xa0\xe2\x80\x93 Ab._NEWLINE_Prie raid\xc4\x97s gali b\xc5\xabti prira\xc5\xa1ytas arabi\xc5\xa1kas skai\xc4\x8dius, parodantis, kurioje oktavoje yra nata. Oktavos numeris did\xc4\x97ja gars\xc5\xb3 auk\xc5\xa1t\xc4\x97jimo tvarka, pirmuoju garsu oktavoje yra laikomas C. \xc5\xa0iais laikais standartiniu da\xc5\xbeniu yra laikomas garsas A4 (pirmosios oktavos \xe2\x80\x9ela\xe2\x80\x9c), kurios da\xc5\xbenis yra fiksuotas ir lygus 440 Hz. \xc5\xbdemiausias fortepijono garsas yra yra A0 (subkontroktavos La).\n_START_SECTION_\nAlternatyv\xc5\xabs pavadinimai\n_START_PARAGRAPH_\nRe\xc4\x8diau pasitaikantis notacijos variantas yra kai vietoj simboli\xc5\xb3 # ir b yra naudojamos priesagos\xc2\xa0\xe2\x80\x93 is (\xc5\xbeymi diez\xc4\x85) ir\xc2\xa0\xe2\x80\x93 es (arba tik\xc2\xa0\xe2\x80\x93 s) (\xc5\xbeymi bemol\xc4\xaf). Be to, kai kuriose \xc5\xa1alyse naudojama raid\xc4\x97 H, kuri atitinka B, o B savo ruo\xc5\xbetu rei\xc5\xa1kia Bb.\n_START_SECTION_\nPenklin\xc4\x97\n_START_PARAGRAPH_\nNatos taip pat gali b\xc5\xabti u\xc5\xbera\xc5\xa1omos naudojant penki\xc5\xb3 lygiagre\xc4\x8di\xc5\xb3 linij\xc5\xb3 sistem\xc4\x85\xc2\xa0\xe2\x80\x93 penklin\xc4\x99. Tokiu atveju natos auk\xc5\xa1t\xc4\xaf nurodo natos galvut\xc4\x97s pad\xc4\x97tis penklin\xc4\x97je, o natos i\xc5\xa1vaizda nurodo jos ilg\xc4\xaf. Alteruotiems (t. y. paauk\xc5\xa1tintiems ir pa\xc5\xbeemintiems) muzikos garsams \xc5\xbeym\xc4\x97ti naudojami diezas ir bemolis (vad. aletracijos \xc5\xbeenklai). Diezo ir bemolio simboliai yra ra\xc5\xa1omi arba prie\xc5\xa1 kei\xc4\x8diam\xc4\x85 nat\xc4\x85 ir galioja iki takto pabaigos, arba pa\xc4\x8dioje penklin\xc4\x97s prad\xc5\xbeioje ir galioja visam k\xc5\xabriniui. Prie rakto para\xc5\xa1yt\xc4\x85 alteracijos \xc5\xbeenkl\xc4\x85 galima anuliuoti specialiu \xc5\xbeenklu \xe2\x99\xae, kuris yra vadinamas bekaru._NEWLINE_ant pirmos pridetines linijos (do)_NEWLINE_po pirma penklines linijos(re)_NEWLINE_ant pirmos penklines linijos (mi)_NEWLINE_tarp 1 ir 2 penklines linijos (fa)_NEWLINE_ir t. t. ant tarp ant tarp'